***From Dusk till Dawn*** er en amerikansk actionthriller og skrekkfilmkomedie fra 1996 regissert av Robert Rodriguez, mens manus er ved Quentin Tarantino. Hovedrollene spilles av Harvey Keitel, George Clooney, Quentin Tarantino og Juliette Lewis.

Priser og nominasjoner
----------------------

Filmen vant to Saturn Awards (for «beste SciFi film» og «beste mannlige skuespiller» (George Clooney), og ble nominert i ytterligere seks kategorier. Regissør Robert Rodriguez vant en Silver Scream Award ved Amsterdam Fantastic Film Festival. George Clooney vant en MTV Movie Award for sin rolle i filmen.

Oppfølgere
----------

Filmen fikk to relativt ukjente oppfølgere som ble lansert direkte på video: *From Dusk till Dawn 2: Texas Blood Money* (1999) og *From Dusk till Dawn 3: The Hangman's Daughter* (2000).

Handling
--------

De to voldelige brødrene Gecko er på vill flukt gjennom Texas til Mexico med både politi og FBI i hælene. De har utført flere ran og drept folk for fote. Den ene av de to, Richard, er en lystmorder som får kick av å drepe, mens Seth er mer menneskelig – men knallhard dersom dette er nødvendig. I løpet av flukten kaprer de en bobil og familien som bor i den for å komme seg over grensen til Mexico hvor de skal møte en av sine forretningsforbindelser. Etter flere farlige situasjoner klarer de å komme seg over grensa og drar til en beryktet bar i ødemarken kalt "The Titty Twister". I løpet av kvelden viser det seg at baren er veldig mye annerledes enn det noe kunne har forestilt seg. Sammen med den kidnappede familien må de kjempe en kamp på liv og død mot vesener de bare trodde eksisterte i fantasien.

Om filmen
---------

#### Anmelderne

Filmen fikk blandet mottakelse hos kritikerne, noe som gjenspeiles i at den har fått 64% på Rotten Tomatoes (2011) og 52% på Metacritic.

#### Inntjening

Da den ble vist på kino innbrakte den rundt $ 60 millioner på verdensbasis, hvorav $ 25,7 millioner i USA. Produksjonskostnadene var på ca $ 18 millioner.

Rollebesetning
--------------

* George Clooney : Seth Gecko
* Harvey Keitel : Jacob Fuller
* Quentin Tarantino : Richard Gecko
* Juliette Lewis : Kate Fuller
* Ernest Liu : Scott Fuller
* Salma Hayek : Santanico Pandemonium
* Cheech Marin : Grensevakt/utkaster/Carlos
* Danny Trejo : Bartenderen «Razor Charlie»
* Tom Savini : «Sex Machine»
* John Hawkes : Pete Bottoms
* Fred Williamson : «Frost»
* John Saxon : FBI-agent Stanley Chase

Referanser
----------

1. ↑  «From Dusk Till Dawn : Awards». Besøkt 22. februar 2023 – via IMDb.com.
2. ↑  Rotten Tomatoes
3. ↑  «From Dusk Till Dawn». Besøkt 22. februar 2023 – via metacritic.com.
4. ↑  «From Dusk Till Dawn». IMDb.com. 19. januar 1996. Besøkt 22. februar 2023.

Eksterne lenker
---------------

* Offisielt nettsted Rediger på Wikidata
* (en) *From Dusk till Dawn* på Internet Movie Database Rediger på Wikidata

* (no) *From Dusk till Dawn* hos Filmfront Rediger på Wikidata

* (sv) *From Dusk till Dawn* i Svensk Filmdatabas Rediger på Wikidata

* (da) *From Dusk till Dawn* i Danmark Nationale Filminstitut Rediger på Wikidata

* (en) *From Dusk till Dawn* på AllMovie Rediger på Wikidata

* (fr) *From Dusk till Dawn* på Allociné Rediger på Wikidata

* (nl) *From Dusk till Dawn* på MovieMeter Rediger på Wikidata

* (en) *From Dusk till Dawn* på Turner Classic Movies Rediger på Wikidata

* (en) *From Dusk till Dawn* på American Film Institute Rediger på Wikidata

* (en) *From Dusk till Dawn* på Rotten Tomatoes Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data) **·** SUDOC **·** BNE
 |